
ЕВРОПЕЙСКИ СЪЮЗ
ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ: ЕВРОПА ИНВЕСТИРА В СЕЛСКИТЕ РАЙОНИ

Утвърждавам:……….........…………….

         

       /инж. Дилян Млъзев/

Председател на УС на

СНЦ „МИГ Общини Елена и Златарица”

ОБЯВА
за прием на проектни предложения по подмярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата” от Стратегията за Водено от общностите местно развитие на СНЦ „МИГ общини Елена и Златарица”, финансирана по Програмата за развитие на селските райони 2014-2020 г чрез Европейския земеделски фонд за развитие на селските райони

На основание Решение на Управителния съвет на СНЦ „МИГ общини Елена и Златарица” от 25.07.2018 г и 25.09.2018 г и на основание чл. 62 т. 4 от Наредба № 22/14.12.2015 г на МЗХГ и Стратегията за ВОМР на СНЦ „МИГ общини Елена и Златарица”

Наименование на мярката от Стратегията за ВОМР:

СНЦ „МИГ общини Елена и Златарица” обявява процедура чрез подбор на проектни предложения №  BG06RDNP001-19.081 по подмярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата“ от мярка 7 „Основни услуги и обновяване на селата в селските райони” от СВОМР.
Целите на настоящата процедура са свързани със: 
Целта на предоставяната безвъзмездна финансова помощ по подмярката е запазването на духовния и културния живот на населението на територията на МИГ. Запазване на културната идентичност и традиции, опазване и популяризиране на природното наследство на територията на МИГ с цел да се осигури повишаване качеството на живот на хората. Запазването на културния и духовния живот на населението е от важно значение за развитието на територията на МИГ. Културното и природно наследство ще се запазва, съхранява и развива в културните центрове - читалища, библиотеки, училища, музеи, религиозни храмове и др. Опазване и популяризиране на  културното и природно наследство ще има благоприятно устойчиво въздействие и по отношение на опазване на околната среда.

В обхвата на тази подмярка ще се предоставя безвъзмездна финансова помощ за материални и нематериални инвестиции и дейности за възстановяване, съхранение и популяризиране на културните традиции и идентичност на населените места и опазване и популяризиране на природните дадености и богатство от територията на МИГ.

Допустими кандидати по процедурата са:

· Юридически лица с нестопанска цел (ЮЛНЦ), които имат седалище на територията на МИГ, включително читалища, регистрирани по Закона за народните читалища; 

· Училища и детски градини на територията на общини Елена и Златарица; 

· Общини Елена и Златарица; 

· Местни поделения на вероизповеданията, регистрирани, съгласно чл. 20 на Закона за вероизповеданията или признати за юридическо лице по силата на чл. 10 от същия закон 
Допустими дейности за финансиране са:
Подпомагат се следните дейности: 
А/ Изследване, поддържане, възстановяване, популяризиране и подобряване на културното наследство:

- Подготовка и организация на местни културни събития, като фолклорни празници и събори, панаири, фестивали,  хепънинги и др.
- Проучвания и изработване на материали във връзка с идентификация и/или документиране и/или изследване, и/или съхраняване на елементи от нематериалното културно наследство; 
- Създаване, съхраняване или обогатяване на етнографски, природни и исторически сбирки;
- Дейности, свързани с проучвания, запазване и популяризиране на автентичен фолклор и местни традиции, възстановяване на празници, обичаи и храни; 
- Създаване и подкрепа на Клубове (работилници за родители и деца, групи по интереси) за различни поколения за проучване, изучаване, съхранение и популяризиране на културното наследство - местната култура, бит, кулинария, история, традиции, включително – музика и изобразително изкуство, традиционни занаяти, обичаи и ритуали, неписана традиция;

- Участия във фестивали, събори, изложби, семинари и др. за представяне на местни обичаи, традиции, фолклор и елементи на местното нематериално културно наследство.
- Възраждане и предаване на различни аспекти на културни традиции и наследство и популяризирането им чрез организиране и провеждане на мероприятия във връзка с местни културни обичаи и традиции, като: временни и постоянни тематични изложби; фестивали, събори, семинари, концерти, тематични концерти и постановки конкурси; Филми, видео клипове или мултимедийни възстановки; разработване и разпространяване на информационни материали различни от обикновени брошури (тематични изследвания, снимков архив, каталози.и др. ); разработване и представяне на макети, възстановяване на елементи от традиционни костюми или предмети от традиционния бит; 
- Закупуване на инвентар, съоръжения, оборудване, обзавеждане като музикални инструменти, носии, витрини за изложби, стелажи, декори, интерактивни дъски, мултимедии, лаптопи,осветление, озвучителна, аудио и видео техника, компютърни конфигурации/сценично оформление/, реквизити необходими за дадения вид изкуство, репетиционни и сценични облекла и др.

- Попълване на библиотечен фонд с библиотечни материали, закупуване на книги, графични издания, електронни документи и др.
Б/ Поддръжка, възстановяване и подобряване на природното наследство:
- Опазване, възстановяване, подобряване и поддръжка на природното наследство и селския ландшафт, включително на природни дадености, забележителности и територии от особено значение за местната общност (включително местата по Натура 2000), на ценни за територията природни образувания, растения, дървесни видове и животни, вековни дървета; 
- Съвместни проекти на жители на повече от едно населено място или представители на различни поколения за: организиране на клубове/ кръжоци/ школи и други инициативи за информиране и включване на населението в опазване на природни елементи и защитени биологични видове като неделима част от селския ландшафт; идентифициране на местни отличителни характеристики на пейзажа; организиране на опознавателни и занимателни акции за почистване от отпадъци; облагородяване и опазване на селския пейзаж в и извън населените места. 

- Възстановяване и подобряване на малка по мащаб инфраструктура за отдих и развлечение, например: заслони, информационни и указателни табели, пътеки и др.

Допустими разходи:

Допустимите по процедурата разходи са за материални и нематериални инвестиции, като разходи свързани с:

А/ Изследване, поддържане, възстановяване, популяризиране и подобряване на културното наследство

- подготовка и организация на местни културни събития, като фолклорни празници и събори, панаири, фестивали,  хепънинги и др.

- проучвания и изработване на материали във връзка с идентификация и/или документиране и/или изследване, и/или съхраняване на елементи от нематериалното културно наследство; 

- създаване, съхраняване или обогатяване на етнографски, природни и исторически сбирки;

- проучвания, запазване и популяризиране на автентичен фолклор и местни традиции, възстановяване на празници, обичаи и храни; 

- създаване и подкрепа на Клубове (работилници за родители и деца, групи по интереси) за различни поколения за проучване, изучаване, съхранение и популяризиране на културното наследство - местната култура, бит, кулинария, история, традиции, включително – музика и изобразително изкуство, традиционни занаяти, обичаи и ритуали, неписана традиция;

- участия във фестивали, събори, изложби, семинари и др. за представяне на местни обичаи, традиции, фолклор и елементи на местното нематериално културно наследство.

- възраждане и предаване на различни аспекти на културни традиции и наследство и популяризирането им чрез организиране и провеждане на мероприятия във връзка с местни културни обичаи и традиции, като: временни и постоянни тематични изложби; фестивали, събори, семинари, концерти, тематични концерти и постановки конкурси; Филми, видео клипове или мултимедийни възстановки; разработване и разпространяване на информационни материали различни от обикновени брошури (тематични изследвания, снимков архив, каталози.и др. ); разработване и представяне на макети, възстановяване на елементи от традиционни костюми или предмети от традиционния бит; 

- закупуване на инвентар, съоръжения, оборудване, обзавеждане като музикални инструменти, носии, витрини за изложби, стелажи, декори, интерактивни дъски, мултимедии, лаптопи, осветление, озвучителна, аудио и видео техника, компютърни конфигурации/сценично оформление/, реквизити необходими за дадения вид изкуство, репетиционни и сценични облекла и др.

- попълване на библиотечен фонд с библиотечни материали, закупуване на книги, графични издания, електронни документи и др.

Б/ Поддръжка, възстановяване и подобряване на природното наследство:

- опазване, възстановяване, подобряване и поддръжка на природното наследство и селския ландшафт, включително на природни дадености, забележителности и територии от особено значение за местната общност (включително местата по Натура 2000), на ценни за територията природни образувания, растения, дървесни видове и животни, вековни дървета; 

- съвместни проекти на жители на повече от едно населено място или представители на различни поколения за: организиране на клубове/ кръжоци/ школи и други инициативи за информиране и включване на населението в опазване на природни елементи и защитени биологични видове като неделима част от селския ландшафт; идентифициране на местни отличителни характеристики на пейзажа; организиране на опознавателни и занимателни акции за почистване от отпадъци; облагородяване и опазване на селския пейзаж в и извън населените места. 

- възстановяване и подобряване на малка по мащаб инфраструктура за отдих и развлечение, например: заслони, информационни и указателни табели, пътеки и др.

Общи разходи, извън изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост. Общите разходи не трябва да надхвърлят 12% от сумата на разходите изброени по-горе.

Период за прием на проектни предложения:

Първи прием:

Начален срок за подаване на проектните предложения: от 01.10.2018 г.
Краен срок за подаване на проектни предложения: до 17,00 часа на 28.01.2019 г.
Втори прием: при наличие на остатъчни средства след първи прием
Начален срок за подаване на проектни предложения: м. Март 2019 г

Краен срок за подаване на проектни предложения: м. Април 2019 г

Място на подаване на проектните предложения:

Подаването на проектно предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020) чрез модула „Е-кандидатстване“ на следния интернет адрес: https://eumis2020.government.bg, лично от законния представител на кандидата или от упълномощено от него лице и използването на Квалифициран електронен подпис (КЕП).
Бюджет на приема:

Бюджетът по процедурата е: 281 600 лева.

Минимален и максимален размер на финансовата помощ, предоставяна за проект:

Минимален размер на заявената безвъзмездна финансова помощ : левовата равностойност на 1 000 евро – 1955,80 лв.      

Максимален размер на заявената безвъзмездна финансова помощ : левовата равностойност на 50 000 евро – 97 790,00 лв.
Критерии за оценка на проектните предложения:
	1. Проектът се осъществява в населено/и място/а с население над 50 жители
	30

	2. Проектът, създава от 3 до 5 работни места при изпълнение на допустимите дейности;
	10

	3. Проектът, създава повече от 5 работни места при изпълнение на допустимите дейности
	20

	4. Проектът се осъществява в повече от една община, стимулирайки развитието на местни продукти и обичаи.
	20

	5. Проектът  насърчава сдружаването между организациите на територията на МИГ
6. Проектът е за реставрация, възстановяване на исторически паметници и прилежащи пространства
	20
10

	Общо
	100


Лице/а за контакт и място за достъп до подробна информация:

Надежда Стоянова – експерт по прилагане на СВОМР на СНЦ „МИГ общини Елена и Златарица” всеки работен ден от 08,00 до 17,00 часа в офиса на СНЦ „МИГ общини Елена и Златарица” на адрес: Общностен център - гр. Елена, ул. „Поп Сава Катрафилов” № 25 /сградата настарата поликлиника/, телефон 0879 101 403.

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти. 

Адрес на електронна поща: vomr@elena.bg
Пълният пакет документи за кандидатстване са публикувани на следните интернет адреси:

· на сайта на Сдружение „МИГ общини Елена и Златарица” - http://vomr.elena.bg

· на сайта на Единния информационен портал за обща информация за управлението на Структурните фондове и Кохезионния фонд на Европейския съюз в Република България - http://www.eufunds.bg. 

· на сайта на ИСУН https://eumis2020.government.bg/
Начин на подаване на проектните предложения:

Проектното предложение от кандидати за подпомагане по подмярка 7.6 „Проучвания и инвестиции, свързани с поддържане, възстановяване и подобряване на културното и природното наследство на селата“ от Стратегията за Водено от общностите местно развитие се подават електронно в ИСУН в рамките на срока, определен в обявата и в процудерата за прием на проектни предложения. Интернет адреса на модула за електронно кандидатстване на ИСУН 2020 е: https://eumis2020.government.bg/, където е налично ръководство за работа със системата.

